 Jeremaya 50  Nke a bụ ihe Jehova kwuru site nọnụ Jeremaya onye amụma banyere Babịlọn, banyere ala ndị Kaldia:Kọọnụ ya netiti mba dị iche iche, kwusaakwanụ ya. Gwunyenụ ihe mgbaàmà; kwusaanụ ya. Unu ezola ihe ọ bụla ezo. Sịnụ, E wegharawo Babịlọn. E menyewo Bel ihere. Ụjọ ejidela Merodak. E menyewo ihe oyiyi ya niile ihere. Ụjọ ejidela arụsị ya niile na-asọ oyi ka nsị.Nihi na otu mba esiwo nebe ugwu bịa buso ya agha. Ọ bụ mba ahụ mere ka ala ya bụrụ ihe ijuanya, nke mere na ọ dịghị onye bi nime ya. Ma mmadụ ma anụ ụlọ agbalagawo. Ha agbafuola.Nụbọchị ndị ahụ nakwa noge ahụ, ka Jehova kwuru, ụmụ Izrel na ụmụ Juda ga-abịa. Ha ga na-aga, bere ákwá na-aga, ha ga-achọ Jehova bụ Chineke ha.Ha ga na-ajụ ajụjụ ụzọ e si aga Zayọn, ha ga-eche ihu nụzọ ahụ, na-asị, Bịanụ ka anyị na Jehova gbaa ndụ nke ga-adịru mgbe ebighị ebi, nke a na-agaghịkwa echefu echefu.Ndị m aghọwo ìgwè atụrụ na-ala niyi. Ndị na-azụ ha emewo ka ha na-awagharị. Ha eduruwo ha gaa nelu ugwu. Ha esiwo notu ugwu gaa nugwu ọzọ. Ha echefuwo ebe izu ike ha.Ndị niile hụrụ ha eripịawo ha, ndị iro ha asịwo, Ikpe agaghị ama anyị, nihi na ha emehiewo Jehova bụ ebe obibi nke ezi omume na olileanya nke ndị nna nna ha, bụ Jehova.Sinụ nime Babịlọn gbapụ, sikwanụ nala ndị Kaldia pụọ, dịrịnụ ka mkpi ma ọ bụ ebule nke na-ebutere ìgwè ewu ma ọ bụ ìgwè atụrụ ụzọ.Nihi na, lee, m ga-akpali ìgwè mba ukwu ndị si nala dị nebe ugwu, kpọtakwa ha ka ha bịa buso Babịlọn agha, ha ga-ahazi onwe ha buso ya agha. A ga-esi ebe ahụ weghara ya. Akụ ha yiri nke dike nke na-agbawa ndị mụrụ ụmụ aka ụmụ, nke na-adịghị alọta nemezughị ihe ọ gara.Kaldia ga-aghọ ihe a kwatara nagha. Afọ ga-eju ndị niile ga-akwakọrọ ihe dị nime ya, ka Jehova kwuru.Nihi na unu nọ na-aṅụrị ọṅụ, nihi na unu nọ na-enwe obi ụtọ mgbe unu nọ na-apụnara ihe nketa m ihe. Nihi na unu nọ na-awụgharị dị ka nwa ehi nke nọ nebe ahịhịa puru ọhụrụ, unu wee na-ebe ubé dị ka oké ịnyịnya.Ihere emewo nne unu nke ukwuu. E mechuwo nwaanyị mụrụ unu ihu. Lee! Ọ bụ ya dịkarịsịrị ala nime mba niile, ọ bụ ala ịkpa mmiri na-adịghị nakwa mbara ọzara.Mmadụ agaghị ebi nime ya nihi iwe Jehova, ọ ga-aghọ ebe tọgbọrọ nefu kpamkpam. Onye ọ bụla na-agafere Babịlọn ga-ekporopụ anya na-ele ya ma fụọ mkpọrọhịhị nihi ihe otiti niile e tiri ya.Hazienụ onwe unu buso Babịlọn agha nakụkụ niile, unu ndị niile na-ekwe ụta. Gbaanụ ya ụta. Unu agbafọkwala akụ ọ bụla, nihi na ọ bụ Jehova ka o mehiere.Nọrọnụ nakụkụ niile tie mkpu agha megide ya. Ọ chịliwo aka elu. Ogidi ya niile adawo. A kwatuwo mgbidi ya niile. Nihi na ọ bụ ịbọ ọbọ Jehova. Bọọnụ ọbọ nahụ ya. Meenụ ya ihe o mere ndị ọzọ.Gbuonụ onye na-agha mkpụrụ na Babịlọn, tinyere onye ji mma na-ewe ihe ubi noge owuwe ihe ubi. Nihi mma agha nke na-emesi ha ike, onye ọ bụla nime ha ga-alakwuru ndị ya, onye ọ bụla nime ha ga-agbala nala ya.Izrel bụ atụrụ a chụsasịrị achụsasị. Ọ bụ ọdụm chụsasịrị ha. Eze Asiria ripịara ha na nke mbụ. Nebukadreza eze Babịlọn tara ọkpụkpụ ha na nke ikpeazụ a.Ya mere, nke a bụ ihe Jehova nke ụsụụ ndị agha, bụ Chineke Izrel, kwuru, Lee, m ga-elebara eze Babịlọn na ala ya anya, otú ahụ m si lebara eze Asiria anya.M ga-akpọghachite Izrel nala ịta ahịhịa ya, ọ ga-atakwa nri nugwu Kamel nakwa na Beshan; afọ ga-ejukwa mkpụrụ obi ya nógbè Ifrem na Gilied ndị bụ ugwu ugwu.Nụbọchị ndị ahụ nakwa noge ahụ, ka Jehova kwuru, a ga-achọ njehie Izrel, ma ọ gaghị adị; a ga-achọkwa mmehie Juda, ma a gaghị ahụ ya, nihi na m ga-agbaghara ndị m hapụrụ ka ha fọdụ.Buso ala Merateyim agha, busokwa ndị bi na Pikọd agha. Ka e gbuchapụ ha, laakwa ha niyi, ka Jehova kwuru, meekwa ihe niile m nyere gị niwu.A na-anụ mkpọtụ agha nala ahụ, e nwekwara oké mbibi.Lee nnọọ ka e si gbujie ma gbajie hama e ji akpụ ụzụ nke ụwa dum! Lee nnọọ ka Babịlọn si ghọọ naanị ihe ijuanya netiti mba niile!M siiri gị ọnyà, ọ matawo gị, gị Babịlọn, ma ị maghị. A chọtara gị ma jide gị, nihi na ọ bụ Jehova ka ị lụsoro ọgụ.Jehova emeghewo ụlọ nkwakọba ihe ya, ọ na-ewepụtakwa ngwá agha amamikpe ya. Nihi na ọ dị ọrụ Ọkaakaa Onyenwe anyị, bụ Jehova nke ụsụụ ndị agha, ga-arụ nala ndị Kaldia.Si nebe kasị anya bịa wakpo ya. Meghee ebe ọ na-echekwa mkpụrụ. Kpokọta ya dị ka e si ekpokọta mkpụrụ, bibie ya. Ka ọ ghara inwe onye ga-afọdụ nime ya.Gbuo ụmụ oké ehi ya niile. Ka e gbuo ha. Ahụhụ ga-adịrị ha nihi na ụbọchị ha, bụ oge a ga-elebara ha anya, eruwo!A na-anụ mkpọtụ nke ndị na-agba ọsọ nakwa nke ndị si nala Babịlọn na-agbapụ ka ha gaa Zayọn kọsaa ọbọ Jehova bụ Chineke anyị bọrọ, ya bụ, ọbọ ọ bọrọ nihi ụlọ nsọ ya.Kpọkọọnụ ndị na-agba ụta, ndị niile na-ekwe ụta, ka ha buso Babịlọn agha. Maanụ ụlọikwuu gburugburu ya. Ka onye ọ bụla ghara isi na ya gbapụ. Kwụọnụ ya ụgwọ dị ka omume ya si dị. Meenụ ya dị ka ihe niile o mere si dị. Nihi na ọ bụ Jehova, bụ Onye Nsọ Izrel, ka o mesoro omume mpako.Ya mere, ụmụ okorobịa ya ga-ada námá ya dị iche iche, a ga-egbukwa ndị agha ya niile nụbọchị ahụ, ka Jehova kwuru.Lee! M na-emegide gị, gị Mpako, ka Ọkaakaa Onyenwe anyị, bụ Jehova nke ụsụụ ndị agha, kwuru, nihi na ụbọchị gị ga-abịa, bụ oge m ga-elebara gị anya.Mpako ga-asụ ngọngọ wee daa, ọ gaghị enwe onye ga-eme ka o bilie. M ga-esunye obodo ya niile ọkụ, ọ ga-erepịakwa ebe niile gbara ya gburugburu.Nke a bụ ihe Jehova nke ụsụụ ndị agha kwuru: A na-emegbu ụmụ Izrel na ụmụ Juda, ndị niile dọọrọ ha nagha ejichiwo ha. Ha ajụwo ịhapụ ha ka ha laa.Onye Mgbapụta ha dị ike, aha ya bụ Jehova nke ụsụụ ndị agha. Ọ ghaghị ikpechite ọnụ ha, ka o wee mee ka ala ha zuru ike, meekwa ka ndị bi na Babịlọn maa jijiji.Mma agha ga-egbu ndị Kaldia na ndị bi na Babịlọn na ndị isi ya na ndị amamihe ya, ka Jehova kwuru.Mma agha ga-egbu ndị na-etu ọnụ, ha ga na-ezuzukwa nzuzu. Mma agha ga-egbu ndị dike ya, ụjọ ga-ejidekwa ha.Mma agha ga-egbu ịnyịnya ha, bibie ụgbọ ịnyịnya agha ha, gbuokwa ìgwè mmadụ niile gwara ọgwa nọ nime ya, ha ga-aghọkwa ndị inyom. Mma agha ga-ebibi akụ ya, a ga-ebukọrọkwa ya.A ga-ala mmiri ya niile niyi, ha ga-atakwa. Nihi na ọ bụ ala ihe oyiyi a pịrị apị, ha na-eme ara ara nihi ọhụụ na-emenye ụjọ ha na-ahụ.Ya mere, anụ ọhịa ndị bi nebe mmiri na-adịghị na anụ ndị na-agbọ ụja ga-ebi, enyí nnụnụ ga-ebikwa na ya; mmadụ agaghị ebi nime ya ọzọ, ọ gaghịkwa adị site notu ọgbọ ruo nọgbọ ọzọ.Dị nnọọ ka ọ dị mgbe Chineke kwaturu Sọdọm na Gọmọra na obodo ndị dị ya nso, ka Jehova kwuru, ọ dịghị onye ga-ebi nebe ahụ, ọ dịghị nwa nke mmadụ ga-ebi na ya dị ka ọbịa.Lee! Otu ndị si nebe ugwu na-abịa; a ga-esi nime ime ụwa kpalie otu mba ukwu na ndị eze ukwu.Ha na-eji ụta na árọ. Obi tara ha mmiri, ha agaghịkwa eme ebere. Mkpọtụ ha dị ka nke ebili mmiri nke oké osimiri, ha ga-agbarakwa ịnyịnya bịa; ha jikọrọ aka ibuso gị agha, gị ada bụ Babịlọn.Eze Babịlọn anụwo akụkọ banyere ha, aka ya wee kụda. Nsogbu dị! Ọ nọ noké ihe mgbu, dị nnọọ ka nwaanyị na-amụ nwa.Lee! Otu onye ga-abịa dị ka ọdụm nke si nobere ọhịa tojuru etoju, nke dị nakụkụ Jọdan, banye nebe ịta nri nke na-adịte aka, ma, m ga-eme ka ha si nebe ahụ gbaa ọsọ notu ntabi anya. M ga-eme ka onye m họọrọ bụrụ onye na-elekọta ya. Nihi na ònye dị ka m, ònye ga-amakwa m aka, ònyekwa bụ onye ọzụzụ atụrụ nke pụrụ iguzo nihu m?Ya mere, nụrụnụ ihe Jehova kpebiri ime Babịlọn, na ihe o bu nuche ime ala ndị Kaldia. Nezie, a ga na-adọkpụrụ ụmụ atụrụ si nìgwè atụrụ ha. Nezie, ọ ga-eme ka ebe ịta nri ha tọgbọrọ nefu nihi ha.Mkpọtụ nke ga-eme mgbe a ga-eweghara Babịlọn ga-eme ka ụwa maa jijiji, a ga-anụkwa mkpu ákwá netiti mba dị iche iche. 